Ab tak, "Gotham" main...
Mera naam Volk hai. Mera bhai, Jacob. Hamein Whisper Gang bulaatay hain.
Woh aadmi iss chaabi keliye qatal karnay ko tayyaar hain.
-Par yeh kisay kholti hai? -Aik tijori ko.
Uss main aik device hai, jo hamaaray khayaal say, unhein tabaah kar sakti hai.
Woh khud ko Court of Owls bulaatay hain.
Isabella ka qatal hogaya.
Uss ki brake line kaat di gayi thi. Aur main jaanta hoon yeh kis nay kiya hai.
Tum blade ko chalnay say rok sakti ho.
Agar tum yeh button dabaaogi, Butch ko aik qaatilaana jhatka lagega.
-Suno, Butch, tum pyaara ho. -Nahin!
-Tum nay sach main usay nahin maara? -Nahin!
Qusoorwaar!
Jo lab Alice Tetch ke khoon ki tehqeeqaat kar rahi hai...
-unhon nay aik test banaaya hai. -Sach main?
Don Falcone, please. Hum tumhaari gaari lay aayeingay.
Carmine shikaar nahin hai. Tum ho. Jhuko!
-Tum meray peechhay kyun aarahay ho? -Tum jaantay ho kyun.
Tum meray baitay ko kyun maarnay ki koshish kar rahi ho?
Hum tumhaari madad ki tawaqqo kareingay, jab maangi jaaye.
Tab tak, tumhaara baita mehfooz hai. Kam az kam hum say.
Aisa kyun lagta hai ke hum alvida kehtay rehtay hain?
Shaayed hamaaray paas yehi reh gaya hai.
Ya shaayed hum nay ab tak yeh sahi say nahin kiya.
Khuda haafiz, James Gordon.
-Woh uss say pyaar karti hai. -Tum ghum hogaye ho?
Woh mujh say pyaar karti hai!
Hello.
-Kal meri shaadi hai. -Mubaarak ho.
Pata hai, log hamesha pehli nazar main pyaar hojaanay ki baat kartay hain.
Mujhay kabhi uss main yaqeen nahin aaya.
Par jaisay hi main nay usay daikha tha, main jaanta tha.
Haan.
Tou tum kya kartay ho?
Main aik hematologist hoon. Gotham Bio-Lab main.
Tum uss khoon waalay virus par tou kaam nahin kar rahay na?
Woh...kya naam hai uss ka? Tetch. Alice Tetch.
Meri mangetar, police ke saath kaam karti hai.
-Woh iss case ki medical examiner hai. -Aray, haan.
Uss nay kaha ke tum nay virus keliye aik test banaaya hai.
Main sach main iss baaray main baat nahin kar sakta.
Uss nay taqreeban kisi aur say shaadi karli thi.
Meray khayaal say uss ke ex ko abhi bhi umeed hai ke woh waapis aajaayegi.
Aisa nahin honay waala.
Woh uss say pyaar karti hai. Woh uss say pyaar karti hai.
Tum sun rahay ho mujhay, Jim? Main tumhein usay lainay nahin doonga!
Volk mar gaya hai?
Hamein uss ki aur Dmitry ki laash aaj subha mili.
Unhein Talon nay maara tha, Court ke qaatil.
Meray khayaal say iss say sab kuch thora badal jaata hai, nahin?
Kaisay? Tumhaaray paas chaabi hai. Chaabi tijori ko kholti hai.
Tijori main aisi cheez hai, jo Court of Owls ko tabaah kar sakti hai.
Kuch bhi nahin badla.
Agar iss qaatil nay hamein Volk ke saath daikh hoga.
Iss ka matlab hai ke Court ko pehlay say pata hai
ke tum nay apna waada nahin rakha, Master Bruce.
Kaash hamein pakka maaloom hota.
Haan. Kaash hamein pakka maaloom hota ke uss tijori main kya hai,
aur hum iss Whisper Gang ke idaaray par kis hadh tak bharosa kar saktay hain.
Ab, khud say yeh poochho,
kya Court ko tabaah karnay keliye yeh khatra mol laina sahi hoga?
Court of Owls nay meri company leli hai,
meray apnon ko khatray main daala hai,
aur shaayed meray waaldein ki maut keliye zimedaar hain.
Hamaara agla qadam kya hai?
-Main yeh Alvarez ko deraha hoon. -Nahin.
-Main ne tumsay aaj chhutti lenay ko kaha. -Jaanta hoon.
Tum jaantay ho ke ab acting captain main hoon, hai na?
Haan.
Jim, kal aik aur laash hogi.
Sach main. Chhutti lo. Maahi gairi par jaao. Sharaab peeyo.
Harvey, yeh mera kaam hai. Lee ki shaadi say kuch nahin badalta.
Iss aadmi ke sar ko daikho.
Uff. Yeh iss ke kaan say kya nikal raha hai?
Iss ki khopri kuchli gayi hai. Jaisay kisi nay dono taraf say dabaaya ho.
Soch bhi saktay ho, iss keliye kitni taaqat chaahiye hogi?
-Mujhay batana hoga. Mera pehla khayaal... -Aray, nahin.
-Barnes. -Bas karo!
Barnes main virus tha. Woh Arkham main hai.
Woh kahaani khatam hochuki hai. Mujhay isi ka dar tha.
Batwa yahaan hai, par qaatil nay is ke galay say badge ya kuch nikaala hai.
Tumhaaray jazbaat saaray milay huay hain,
tum unn cheezon ko daikh rahay ho jo asal main hain nahin.
Yeh sirf aik ghalat waqt main ghalat jagaah honay waala case hai.
Aik aadmi doosray aadmi ki haddiyaan apnay haath say lekar kuchal daita hai.
Main yeh har waqt daikhta rehta hoon.
Raseed, Gotham Bio-Lab ke cafeteria ki.
Jahaan Alice Tetch ka khoon test horaha hai.
-Abay yaar. -Main daikh kar aata hoon.
-Yahaan par sab daikh lo, theek hai? -Zaroor, Jim! Jo hukum.
Buray logon keliye koi aaraam nahin.
Sukoon rakho. Main yahaan tum say badla lainay nahin aayi,
Tabby ka panja kaat dainay keliye.
Halaankay mujhay hairat hai ke tum waapis kaam par aagaye ho
aur usay dhoond nahin rahay jis nay asal main tumhari jaaneman ki jaan li hai.
Woh isliye kyunkay tum poori tasweer nahin daikh rahi.
Mayor ke dushman hain. Yeh dushman samajhtay hain,
ke main iss operation ka aik zaroori hissa hoon.
Woh mujhay kamzor kareingay, tou woh usay kamzor kareingay.
Isabella ko maarna ka maqsad saaf yeh hi tha.
Aur, pooray sheher main, meray jaasoos phailay huay hain.
Jald, jis nay bhi Isabella ko maara hai,
woh saamnay aajaayega, aur main nishaana lagaaonga.
Bechaaray andhay bacchay.
Hamesha woh daikhna mushkil hota hai jo, bilkul hamaari nazron ke saamnay hota hai.
Penguin!
Kya tum nay "Penguin" bol kar nakli khaansi khaayi?
Kehna bhi zaroori nahin, yeh kayi paimaanon par paagalon waali baat hai.
Sach main?
Aik jurm ko sirf, wasaael, maqsad aur mauqay ki zaroorat hoti hai.
Aur tumhaaray chhotay dost ke paas wasaael aur mauqay tou hain hi.
Par koi maqsad nahin.
Aray, main kahoongi ke uss ke paas dunya ka sab say puraana maqsad tha.
"Ameeron ko chahiye, aqalmand jantay hain, saaray ghareebon ko zaroorat hai..."
Pyaar. Uss ka iss say kya laina...?
Aur aqalmand ko ishaara kaafi tha.
Tum yeh keh rahi ho...
ke Oswald mujh say pyaar karta hai?
Yeh bakwaas hai.
Jaanti hoon, mera matlab hai, mujhay tum thoray kharoos lagtay ho.
Par Ozzie nay daikha ke tumhein koi uss say duur kar raha hai,
woh kitaabi keerhay waali lomrri.
Ya Khuda!
Nahin. Balkay,
main soch raha hoon ke iss sab main tumhaara kya maqsad hai.
Woh baad main.
Abhi. Main sirf insaaf chaahti hoon...
uss bechaari, pyaari larki keliye.
Ms Kean, main chaahta hoon ke aap do cheezein samajh lein.
Pehli, Oswald nay Isabella ko nahin maara.
Aur doosra, woh mujh say pyaar nahin karta.
Pakka?
Kya tumhaara itna farz nahin ke tum uss keliye yeh pakka karo?
Mujhay bataana sab kaisa gaya.
Court of Owls ke haath main Gotham ki kayi imaartein hain.
Iss main mushkil say koi hota hai. Par hamesha security bohot hoti hai.
Aur do alarm hain. Pehla, daakhli par hai.
Picchlay haftay, hum nay aik khirki ka alarm band kar diya tha.
Aik dafa andar pohnch gaye, saamnay ka darwaaza
aik code say khul sakta hai, jo hamaaray paas hai.
Doosra alarm basement main hai, tijori waala kamra.
Farsh mai infrared sensor lagay huay hain. Tumhein rassi say usay paar karna hoga.
Main nay yeh sab seekha hua hai.
Tum mujhay chabi dena jo tumhein mili hai, aur main woh cheez lay aaonga.
Par tumhein abhi bhi nahin pata ke woh cheez kya hai, hai na?
Sirf itna ke Court usay mehfooz rakhta hai uss say darta hai.
Aur Talon hamaaray peechhay hai, tou hamaaray paas waqt bilkul nahin.
Sahi, tou... Sab kuch dobaara daikhtay hain.
Tum nay kya faisla kiya?
Hum aaj andar jaayeingay. Aur intizaar nahin kar saktay.
-Tum theek ho? -Haan. Sirf bhook lagi hai.
GCPD.
Ryan Pfeffer naam ka aadmi yahaan kaam karta hai?
Haan.
Woh sub-level teen hai. Kya, woh maslay main hai?
Uss ka kal raat qatal hogaya.
Mujhay uss ke saath kaam karnay waalon say baat karni hai.
Tum log key card ke istimaal ka waqt rakhtay ho?
-Haan. -Sahi.
Agar koi uss ka card istimaal karay, mujhay call karna.
Zaroor. Par uss ka card bees minute pehlay istimaal hua tha.
Uss nay logout nahin kiya.
Police ko call karo. Foran.
Jim, Jim. Tum waqt say pehlay aagaye. Hamaaray raastay abhi nahin milnay thay.
Par main abhi tumhaara qatal nahin karoonga.
Main nay aisa kiya, tou tum shaheed kehlaaogay,
aur woh tumhein hamesha apnay dil main rakhegi.
Nahin. Tumhein maarnay say pehlay, usay tum say nafrat karni hogi.
Aur woh aisa karegi.
Mujhay dhoondo, Jim.
Tou tum nay iss aadmi ka chehra nahin daikha?
Aur woh camera par bhi nahin hai.
Hamein print say kuch milta, par...
Mushkil hi, agar woh camera say bach gaya. Main theek hoon.
Usay Alice Tetch ke khoon ki research main dilchaspi hai.
Pfeffer ke daftar main tor phor hui thi. Aur unn ki file ghaayeb thi.
Tou kisi aur ko bhi yeh virus laga hai? Zabardast.
Woh tum tou nahin na? Kyunkay yeh yaqeenan cheezein aasaan bana dega.
Nahin. Woh main nahin. Yeh tumhaaray haath par kya hai?
"Arkham." Yeh main nay nahin likha.
Daikho. Sab sukoon rakhtay hain.
Tou virus waalay qaatil nay tumhaaray haath par likha.
Woh chaahta hai ke tum Arkham jaao. Barnes, Arkham main hai.
Nahin. Yeh Barnes ke baaray main nahin.
-Jim, tum theek ho? -Haan, main theek hoon.
Hello, Jervis.
James, achaanak say aaye, khushi hui.
Koi aur tumhaari behen ke khoon say infect hua hai.
Acha!
Aur main soch raha tha ke mumkin hai ke uss nay usay ghalti say infect kardiya ho.
Haan, mumkin hai. Mumkin hai.
Par tumharay bartao say pata chal raha hai ke tum jaantay thay.
Tou, tum nay usay infect kiya, apni behen ka khoon churaanay ke baad
lekin tum khaamosh rahay, intizaar main ke woh asar dikhaaye.
Yeh tou meri bohot chaalbaazi hoti, hai na?
Mujhay naam chaahiye.
Tumhein naam chaahiye.
Tou, main itnay waqt tak iss baaray main khaamosh raha,
aur ab, main tumhaari madad karoonga, kyunkay hum itnay achay dost hain?
Kyunkay main tumhaari zindagi yahaan bohot buri bana sakta hoon.
Paros me Captain Barnes ke honay say ziyaada buri,
woh bhi saari raat, "Qusoorwaar" chillaatay huay?
Mujhay naam do!
Aray, James,
Main daikhna chaahoonga ke Alice ka virus tumhaaray saath kya karta hai.
Tumhaaray andar ka raakshas konay par hai, nikalnay keliye betaab.
Aur main jaanta hoon tum kis ki baat kar rahay ho. Haan bilkul.
Main nay usay maara, bohot zor say, uss ka khoon nikaala.
Par tum kuch aisa nahin keh saktay,
koi aisay alfaaz nahin, jo mujh say kuch bhi chotay say chhota ughalwa sakein.
Kyunkay yeh khail, mera khail hai.
Main kahoonga kab yeh khatam hoga, aur filhaal mujhay bohot maza aaraha hai.
Tum aik khail khailna chaahtay ho, Jervis?
Theek hai. Chalo aik khail khailtay hain.
Jisay bhi tum nay infect kiya hai, uss ka hai aik kaam.
Main chaahta hoon tum mujhay uss aadmi ka bataado naam.
Waah James, mujhay iss koshish ko, F daina hoga.
-Aur kya tum sach main soch saktay ho ke.. -Do mar chukay hain.
Shaayed aur jald mareingay. Yeh koi khail nahin hai. Chaahtay hoon uss ka naam main.
Tumhein us ka naam, jab bohot dair hochuki hogi sirf uss waqt pata chalega...
jab tumhaara pyaar nafrat say maara jaayega.
Guard! Mujhay meray cell main lejaao!
-Tumhara, "meray pyar" say kya matlab hai? -Guard!
Naam do, Tetch. Mujhay uss ka naam do! Warna tum ilzaam baanto!
Kuch bhi nahin! Kuch bhi nahin! Kuch bhi nahin bataaya jaayega!
Uss ka naam naa bola jaayega, naa sikhaaya jaayega.
Woh kaatega, aur kuchlay ga, aur apnon ko dega oonchay darjay!
Halaankay ilaaj karnay say qaatil banna koi aasaan kaam nahin larkay!
"Ilaaj karnay say qaatil banna." Woh aik doctor hai.
Ya Khuda.
Tum usay kabhi nahin rok sakogay, James.
Woh maarega aur woh maarega, aur woh maarega!
Jim Gordon baat kar raha hoon. Foran Dr Mario Calvi say baat karwaayein.
Meray kehnay par! Bas kaha naa foran karo!
Tou tum jaa rahi ho.
Jab hum uss jagaah ko daikh rahay thay,
mujhay aisa laga ke koi hamein dekh raha hai.
Aur agar yeh Court of Owls woh sab kuch hai jo tum log kehtay ho,
tou acha nahin hoga agar Bruce apna waada torega.
Yeh tou sach hai.
Par Master Bruce jaantay hain ke Court un tak aaj nahin to kal pohnch jaayeingay.
Aur agar uss ke paas, unhein haraanay ka mauqa hai,
-tou woh unhein haraayega. -Yeh kaafi bara "agar" hai.
Khaas kar ke tab, jab aap ka bekaar sa kaam uss ki hifaazat karna hai.
Mera bekaar kaam, Miss,
yeh hai ke woh aisa aadmi banay jo usay banna hai.
Phir bhi, thora bewaqoofaana faisla hai,
khud ke waaldein ke qaatil ke saath sauda karna.
Haan. Tou tum yeh samajh lo phir.
Uss nay jo kiya, woh sirf isliye kiya,
taakay woh jin ki parwaah karta hai, unn ki hifaazat kar sakay, tumhaaray liye.
Aur usay iss ki bohot bari qeemat chukaani pari.
Tum mazaaq tou nahin kar rahay?
Don Falcone ke baitay ko giriftaar kiya, uss ki shaadi ke din par?
Meray paas koi aur raasta nahin tha. Usay virus hai.
Tumhein sach mai lagta hai, Lee Thompkins, Doctor Lee Thompkins...
ko pata nahin hoga ke uss ke khud ke mangetar ko virus hai?
Barnes nay kitnay waqt tak virus honay ke baawajood, usay chhupaaye rakha?
Tetch nay usay uss raat haspataal main infect kiya hoga,
jab uss nay mujhay qaabu main karliya tha.
-Iss say cheezein samajh aati hain. -Jaisay ke?
-Mario ka mujhay uski mangni main maarna. -Pata hai woh aur kaisay samajh aata hai?
Tumhaaray Tetch say kehna uss ki mangetar ko goli maarna.
Tumhein uska chehra daikhna chaahiye tha,
jab unn qaatil nay hum par hamla kiya tha, uss ka ghussa...
-Uss par qaatil hamla kar rahay thay. -Main kya karta, Harvey?
Intizaar karta jab tak woh dobaara qatal karay?
Jab tak woh Lee ko nuqsaan pohnchaaye?
Tumhein suboot keliye intizaar karna chaahiye tha.
Aur Tetch, Mario ko infect karega hi kyun?
Mujhay nuqsaan pohnchaanay keliye.
Acha keh lo ke tum sahi ho. Keh lo ke Mario infect hua wa hai.
Woh kisi aadmi ki khopri kuchalta hai. Aik lab main ghusta hai.
Woh tum par hamla karta hai aur phir tumhaaray haath par "Arkham" likhta hai?
-Woh kyun chaahega ke tum usay dhoondlo? -Pata nahin.
Isay virus nahin hai.
-Kya! -Nahin! Nahin, nahin! Dobaara test karo.
Main nay teen dafa test kiya. Yeh theek hai bilkul.
Tumhein seedha main hi bata daita. Par mujhay khushi hai ke ab pakka hogaya.
Dr Calvi, GCPD ki taraf say, main aap say maafi maangna chaahta hoon,
kisi bhi paraishaani ya sharmindgi keliye.
Iss ki koi zaroorat nahin. Lee ke saath rehtay huay,
main samajhta hoon tum sab jis dabaao main ho.
Par agar aao log ijaazat dein, mujhay aik shaadi main jaana hai.
Jim, main samajhta hoon ke aaj ka din tumhaaray liye mushkil hai.
-Par koi masla nahin. -Test.
Isliye tum lab main ghusay thay. Ye jannay keliye ke uss say kaisay bacho. Par kyun?
-Jim... -Main jaanta hoon tum main virus hai.
Main yeh saabit karoonga.
Aur main waada karta hoon, tum kabhi Lee say shaadi nahin karogay.
Par uss nay kuch kaha nahin.
Uss nay kaha ke usay laga ke hamein koi daikh raha hai.
Meray khayaal say usay bas... usay bas ghabraahat horahi hai.
Woh mujh say abhi tak ghussa nahin hosakti
ke main nay Ivy say kaha ke woh meri girlfriend hai.
Meray munh say nikal gaya. Woh jo chaahay khud ko bula sakti hai.
Mujhay yeh aik tarfa pyaar ki kahaani jitni dilchasp lag rahi hai, phir bhi,
please, Master Bruce, meherbaani, kya hum seedha,
abhi jo kaam zaroori hai uss par aa saktay hain?
Kya tumhaaray paas chaabi hai?
Zabardast.
Alfred, pata hai na jab hum yeh cheez haasil kar leingay, jab bhi,
Whispers isay hum say lainay ki koshish kareingay.
Sach kahoon tou, Master Bruce. Mujhay fikar, Whispers ki nahin hai.
Aur kya waterfront ki muzaakraat main koi kaamyaabi hui hai?
Main nay union leader say baat ki hai. Uss nay hamaari baat say haami bhari hai.
Tou woh tasweerein waapis gumbad main jaa sakti hain.
Woh kaafi dilchasp thi, hai na?
-Aur uss ka kya... -Tumhaari naye casino ki ijaazat,
kal tak aajaayegi. Torna aaj hi shuru kar saktay hain.
Ed, main tumhein bata nahin sakta,
mujhay kitni khushi horahi hai, tumhein dobaara pehlay jaisa dekhnay main.
Sirf aik aakhri dastakhat.
Yeh tumhaara isteefa hai.
Isabella ki maut nay sab badal diya hai, aur main mazeed yeh sab nahin kar...
Nahin! Ed, main tumhein jaanay nahin doonga!
Yeh tumhaaray liye acha nahin. Tumhein masroof rehna hoga.
Main yeh kaisay kahoon...?
Hum dost hain...hai na, Oswald?
Zaahir hai!
Haadsay ke baad say...
Aur main nay kabhi socha nahin tha ke aisa hosakta hai.
Mujhay aajir aur mulazzim say ziyaada bannay ki khwaahish thi.
Dost say ziyaada.
Main bhi aisa hi mehsoos karta hoon. Main iss ka zikar nahin karna chaahta tha.
Kyunkay Isabelle ke saath jo kuch bura hua.
Isabella.
Par...aik pyaar ko nahin thukra sakta.
Kya hua? Kya? Kya hogaya?
Aik...aik bohot bari ghalat fehmi hui hai.
Main saathi bannay keliye kehnay waala tha.
-Kaarobaari saathi. -Saathi.
-Phir... -Maazrat.
-Lee? Tum yahaan ho? Jim hoon! -Hello, Jim.
Main nay daikha tum nay Lee keliye message chhora tha.
Main nay ghalti say aaj subha uss ka phone leliya.
-Woh yahaan nahin hai waisay. Sharaab? -Nahin shukriya.
Tum nay test kaisay pass kiya?
Kyunkay mujh main virus nahin hai.
Ya hai kya?
Tum mujhay giriftaar karogay, Jim?
Tum aur sanki ex ki tarha lagna chaahtay ho?
Main dobaara test pass karloonga.
Hum pata karleingay ke tum nay test kaisay pass kiya. Jald hi.
Keh lo ke mujh main virus hai.
-Mujhay woh kaisay mila hoga? -Tetch say.
Jab uss nay mujhay hallucinogen dedi thi.
Dr Calvi, main aap ko meri behen say milaana chaahoonga, Alice.
Barnes ke saath, virus nay uss ka qusoorwaar par ghussa barha diya.
Meray konsay buray hissay ko uss nay zinda kardiya hai?
Jalan. Tumhein Lee ko khonay ka dar hai.
Agar yeh sach hai
tou iss ka matlab hai, woh aurat, jis say, hum dono jantay hain, tum pyar karte ho...
woh aik sanki say shaadi karnay waali hai, jo kisi bhi haal main usay paas rakhega.
Pakka tumhein woh sharaab nahin chaahiye?
Main yeh jaanna chaahta hoon ke tum nay mujhay yeh sab kyun bataaya?
-Tum kis cheez ke peechhay ho? -Chalo main tumhein aik ishaara deta hoon.
Daikho, mujhay jo raaton ko jagaata hai,
woh yeh khayaal nahin ke tum uss say pyaar kartay ho.
Woh yeh khayaal hai ke uss ke dil main, abhi bhi tumhaaray liye pyaar hai.
Tou phir, usay dhoondtay hain.
Usay faisla karnay do, agar usay tum say shaadi karni hai.
Haan. Meray khayaal say nahin.
Virus nay tumhein mazboot banaaya hai, bulletproof nahin. Chalo.
Pata hai kya, Jim, yeh saari virus ki baaton say,
tum aik baat bhool rahay ho. Main abhi bhi Carmine Falcone ka beta hun.
Tum Victor ko jaantay ho na.
Hi-ho.
Victor, kya tum sun rahay thay? Uss main woh hi virus hai, jo Barnes main tha.
-Kya, aray nahin, main sun nahin raha tha. -Tumhein mujhay jaanay daina hoga.
-Kya Falcone ko pata hai ke tum yahaan ho? -Ruko. Ruko.
Tum jaa saktay ho, Jim.
Yeh main rakhta hoon.
Main samjha nahin.
Mujhay tumhein yahaan sirf, nau par bara kaantay aanay tak rakhna tha.
-aur chhota kaanta... -Mujhay mera mag chaahiye. Abhi.
Sorry, Jim. Par suno, dulhan ko meri taraf say choomna.
Main nay poochha tha.
Aur mujhay bohot khushi hai, iss award ko paish karnay main...
Mr. Kyle Davis ko, apni kamaal ki kitaab,
"Gotham's Sewers: An Oral History." keliye.
Bohot hi dilchasp lagti hai.
Shukriya.
Aray, aap bohot achay hain. Mujhay...
Ed, mujhay fikar horahi thi jab tum chalay gaye.
Ke main nay shaayed tumhein paraishaan kardiya.
Kya hum yeh naatak nahin kar saktay jaisay kuch nahin hua?
Pehlay jaisay hojaayein?
Tum meray sab say achay dost ho. Main tumhein khona nahin chaahta.
Please.
Tum bhi meray sab say achay dost ho, Oswald.
Yeh yaad rakhna.
Jim, tum yahaan kya kar rahay ho?
Kya tum theek ho? Mario kahaan hai?
Woh girja ghar gaya hai. Hamaari shaadi honay waali hai.
-Tum uss say shaado nahin kar sakti. -Ya Khuda.
-Hamein aik minute daina. -Haan.
Meri baat suno, aur main jaanta hoon yeh kaisa sunaayi dega.
Tumhein lagta hai uss main Alice Tetch ka virus hai.
-Uss nay tumhein bataaya. -Haan.
Aur uss nay mujhay bataaya ke tum nay usay aaj giriftaar kiya tha,
hamaari shaadi ke din par.
Aur tum nay Lucius say teen dafa uss ka test karwaaya.
Aur woh pass hua.
-Tumhaaray saath masla kya hai? -Uss nay test main garbar ki, Lee.
Mujhay nahin pata kaisay par uss nay ki.
Tetch nay usay uss raat haspataal main infect kiya tha.
-Tum Tetch say milnay gaye thay, hai na? -Haan.
Jim, tumhein nazar nahin aaraha?
Tetch tumhaaray dimaagh main baatein daal raha hai.
Nahin.
Tumhein yaad nahin, woh pehlay bhi yeh kar chuka hai.
Nahin. Iss baar aisa nahin hai.
Acha. Kis cheez ke ziyaada imkaanaat hain?
Ke Tetch tumhaaray dimaagh main ghalat cheezein daal raha hai,
-ya Mario main Alice Tetch virus hai. -Lee, tum uss say shaadi nahin kar sakti!
Mario nay kaha tha ke tum kabhi hamein khush nahin rehnay dogay.
Main nay socha ke wo ziyada soch raha hai. Par woh sahi hai.
Tetch ya nahin, tum paagal hogaye ho. Ab jaanay do.
Woh yeh hi chaahta tha.
-Tum kya keh rahay ho? -Yeh, mera yahaan aana.
Isliye uss nay mujhay sab bataaya.
Uss nay test liya, taakay woh pata kar sakay ke kaisay garbar karni hai,
uss nay mujhsay khud ko giriftaar karwaya, taakay main jalnay waala ex lagoon.
Isliye Zsasz nay mujhay jaanay diya, taakay main bhaag kar yahaan aaon.
Aur aakhir kaar tumhein khud say duur kardoon.
Aray Jim, mujhay tumhaari parwaah hai, isliye main tum say yeh keh rahi hoon.
Madad lo.
Main tum say pyaar karta hoon.
Hamesha say karta aaya hoon.
Mujhay tumhein jail say nikalnay ke foran baad milnay aana chaahiye tha.
Par main nahin aasaka. Main sharminda tha.
Mujhay laga mujhay sab sahi karna tha. Par main nay karliya, aakhir kaar, aajao, Lee.
Main nay tumhein khirki say daikha tha, uss ke saath.
Tum muskura rahi thi. Tum khush lag rahi thi.
Main andar nahin aasaka.
Main uss din say aaj tak pachhta raha hoon.
Please. Uss say shaadi mat karo.
Shaadi ke baad, main aur Mario Gotham say jaa rahay hain.
-Main tumsay kabhi dobaara nahin miloongi. -Lee...
Bhaar main jaao, mujhay yeh ab bataanay keliye.
Tum yahaan aatay ho, inn paagalon waalay ilzaamaat ke saath,
aur phir jab main tum par yaqeen nahin karti, tou tum yeh kartay ho?
Tumhaari himmat kaisay hui?!
Tumhein nazar nahin aata?
-Wo chahta hai ke tum mujhsay nafrat karo. -Tou woh kaamyaab hogaya.
-Yahaan say dafa hojaao! -Nahin!
Theek hai.
Carmine,
kya aap Detective Gordon ko baahir ka raasta dhoondnay main madad kareingay?
Bilkul.
Aur agar tum tayyaar ho, meri pyaari.
Main tayyaar hoon.
Kya aap, Leslie, Mario ko apna shauhar qubool karti hain?
Karti hoon.
Aur kya aap, Mario, Leslie ko apni biwi qubool kartay hain?
Karta hoon.
Ab aap shauhar aur zauja hain. Aap dulhan ko choom saktay hain.
Mard aur hazraat, Mr aur Mrs Calvi.
Meray khayaal say hum yeh maan saktay hain,
ke hamaari bairoon mulk ke dost nahin aanay waalay, Master Bruce.
Woh waisay bhi kaafi khatarnaak plan tha.
-Aap kahaan jaa rahay hain? -Ghar aur kahaan.
Alfred, yeh hamaara Court ko haraanay ka waahid raasta hai.
Haan, par aap ko yeh nahin maaloom, hai na?
Mera matlab hai, yeh waisay bhi paagal pan tha.
Pooray kamray ko aik rassi say paar karna?
Main yeh kar sakta hoon. Main yeh kar chuka hoon.
Haan. Bees main say teen dafa. Main nay ginti ki thi.
-Nahin, bohot shukriya. -Main yeh kar sakti hoon.
Aray, bohot hi kamaal ka idea hai, nahin?
Sahi. Sauda yeh hai. Tum coms par saara waqt rahogi.
Agar main ruknay ko kahoon, tum ruk jaaogi, samjhi?
Mujhay apna sar check karwaana hai. Tum kya karogi?
-Kya? -Sirf soch raha hoon...
-Kya iska matlab, tum meri girlfriend ho? -Chup karo.
Tou main nay socha, agar main Mario hota, main kaisay test main pass hota?
Yeh test, khoon main aik marker ko dhoondta hai.
Par uss marker ko kuch drugs say chhupaaya jaa sakta hai.
Woh do, jo sab say aasaani say mil jaatay hain, Cloracinamine aur...
Lucius, seedha baat par aao.
Mario ke khoon main Cloracinamine tha.
Alvarez, aik unit ko Lee Thompkins aur Dr Mario Calvi par lagaao!
Aur unhein apni nazron say mat jaanay daina!
Yeh suboot nahin hai ke Mario nay unn aadmiyon ko maara hai.
Nahin. Par aik search warrant keliye kaafi hai.
Ab mujhay jaa kar Jim Gordon ko dhoondna hai.
Falcone ke saath panga mat lo!
Aye.
Sahi, seedha tijori waalay kamray main.
Main baaqi ghar daikhta hoon. Jaao.
Iss taraf.
Isay chhupaaya hua tou nahin hai.
Koi faida nahin. Farsh par alarm hai.
Chhorna...hargiz...nahin.
Chalo!
Jahaan say aaye thay wahaan say foran niklo!
-Chalo! -Nahin!
Nahin!
Hamein jaana hoga.
Aur tum kon ho?
Tum hamaara peechha kar rahi thi.
Hello.
Tum isay jaanti ho?
Yeh meri maa hai.
-Ab hum yahaan say nikal saktay hain? -Bilkul.
Mil gaya! Uss ke kachray main, Cloracinamine.
Aakhir kaar.
Hum nay usay pakar liya. Alvarez ko bataado.
Woh Alvarez tha.
Lee aur Mario reception say chhup kar nikal gaye. Woh unn ke saath nahin.
Main aik chhuri tak nahin utha sakti. Qasam say, Nygma mujhay dikh jaaye...
Hum usay saath maareingay. Bohot aaraam say.
Kitnay pyaaray ho.
Tum kameenay insaan!
Iss ki baat suno. Please.
Main usay maarna nahin chaahta.
Main usay barbaad karna chaahta hoon.
Main woh sab kuch chheenna chaahta hoon, jis say woh pyaar karta hai.
Main chaahta hoon ke sab uss say...nafrat karein.
-Tum kis baaray main baat kar rahay ho? -Penguin.
-Uss nay library waali ka qatal kiya. -Kya?
-Aur tum nay mera haath kaat diya? -Mera khayaal hai, tumhein kuch chaahiye.
Penguin ke jaanay ke baad, underworld ko aik naya sarbaraah chaahiye hoga.
Meray khayaal say ab waqt aagaya hai Gotham par aik aurat ka jaadu ho.
Underworld waalay kabhi yeh nahin maaneingay.
Yahin tumhaara kirdaar aata hai, tum saaray khaandaan ko achay say jaantay ho.
Aur tum master plan banaanay main tou maahir ho hi.
Socho, Ed. Tumhaara dimaagh, unn ki taaqat,
mera...main. Hum kaafi kamaal ki team ban saktay hain.
-Hum pehlay Penguin ko tabaah kareingay. -Zaahir hai.
Par aik cheez hai, jo tumhein karni hai.
Theek hai.
-Tumhaaray hath keliye maafi chaahta hoon. -Maafi qubool nahin hai!
Tou iss par hum aur kaam kareingay. Drinks.
Yeh lo.
Shukriya.
Uss party say jaldi nikalnay keliye.
Zaahir hai. Main chaahti thi. Mujhay yeh ghar bohot pasand hai.
Yeh meray abbu ka hai. Ziyaada logon ko iss ke baaray main nahin maaloom.
Mai janta hoon Gordon girja ghar aaya tha, tum say baat karnay.
Bilkul aisa hi hua jaisa tum nay kaha tha.
Uss nay kaha ke tum main virus hai. Woh paagal hochuka tha.
Aur tum nay kya kaha?
Ke shaadi ke baad, hum Gotham say chalay jaayeingay.
Ke main uss say kabhi dobaara nahin miloongi.
-Bas? -Tum mujh say kya poochh rahay ho?
Main yeh poochh raha hoon, ke kya tumhaaray dil main,
chaahay zara saa hi, uss keliye pyaar hai?
Aur waada, main tum say kabhi dobaara yeh nahin poochhononga.
Meray dil main uss keliye hamesha parwaah hogi.
Par main nay shaadi tum say ki hai.
Main tum say pyaar karti hoon.
Mujhay sirf yeh hi jaanna tha.
Woh kahaan hain?
-Don Falcone, yeh bas.. -Woh kahaan hain?
Tum haar nahin maantay, hai na?
Tumhaaray baitay main Alice Tetch ka virus hai.
Jahaan tak hamein pata hai, woh do logon ko maar chuka hai.
Iss sheher ka har police waala uss ke peechhay hai. Woh kahaan hai?
Tum jaantay thay?
Ke Mario main Barnes waala hi virus hai? Nahin.
Main jaanta tha woh khatray main hai, par mujhay wajaah nahin maaloom thi.
Main nay kabhi yeh nahin socha tha.
Tum keh rahay ho ke, Mario par hamlay. Gaari main bomb.
Woh virus ki wajaah say thay? Yeh kaisay mumkin hai?
-Kon jaanta tha ke uss main virus hai? -Main tumhein yeh nahin bata sakta.
Main apnay aadmiyon ko Mario ko laanay keliye bhaijta hoon.
Tumhein lagta hai, main Lee ki zindagi ko inn do gundon ke bharosay chhor doonga?
Mujhay bataao woh kahaan hain.
Agar mainay aisa kiya, tum usay maar doge. Main tumhein jaanta hoon, James.
Mario mera baita hai.
Kuch bhi aur koi mujhay uss say ziyaada azeez nahin hai.
Aur agar uss main yeh bimaari hai, usay madad ki zaroorat hai.
Aur agar uss nay Lee ko maar diya, woh aisi hadh paar kar dega,
jis say woh kabhi waapis nahin aasakega.
Agar woh theek bhi hogaya, yeh baat usay tabaah kardegi.
Main tumhaari waahid umeed hoon.
Phir bhi, main apnay aadmiyon ko bhaijoonga.
Tumhaara matlab hai, yeh dono?
Koi aur hai, jisay tum bhaijna chaahogay?
-Qasam khaao ke tum usay zinda laaogay. -Qasam khaata hoon.
Ab woh kahaan hain?
Woh uss say pyaar karti hai. Pyaar karti hai.
Woh uss say pyaar karti hai. Woh uss say pyaar karti hai.
-Lee! -Jim?